Vai cilvēks var piedzimt no augšienes pirms kristības?
F.B. Meijera grāmatas “Kāpēc man vajadzīga kristība”
salīdzinājums ar to, ko par kristību saka Dieva vārds.

Jaunās derības laikmets sākās ar Jēzus Kristus krusta nāvi, apglabāšanu un augšāmcelšanos un beigsies tikai ar Kristus otro atnākšanu. Vai cilvēks, dzīvojot šajā laikmetā, var iegūt grēku piedošanu un piedzimt no augšienes pirms ūdens kristības (iegremdēšanas) saņemšanas, kā apgalvo F.B. Meijers un daudzi(!) citi?

F.B. Meijers

1. “Protams, ka caur kristību neviens netiek izglābts! Tai nav nekāda noslēpumaina spēka. Ja kāds nav atpestīts pirms kristības, viņš paliks neatpestīts arī pēc kristības ceremonijas izpildes.” (4. lpp.)

“Mēs zinām, ka mūsu pestīšana ir piepildīta jau pie krusta, ka mūsu izglābšana nav atkarīga no tā, vai esam apslacīti vai pagremdēti.” (9. lpp.)

“Ja tu vari viņam skatīties acīs un sacīt: - ‘Kungs Jēzu, es Tev uzticos,’ tad tu esi glābts, pat ja tu kā mazs bērns vai arī kā pieaudzis cilvēks neesi kristīts.” (10. lpp.)

2. “Ticīgiem cilvēkiem kristība vajadzīga, jo kristības akts (pagremdēšana) simbolizē nomiršanu grēkam un grēku piedošanu.” (6. lpp.)

“Ticīgiem cilvēkiem kristība vajadzīga tādēļ, ka kristība attēlo vecās dzīves nomiršanu un jaunas, labākas dzīves sākumu.” (7. lpp.)

“Lai šo patiesību ticīgais īsti spētu aptvert, ir labi, ja to apstiprina ārēji redzama zīme.” (7. lpp.)

“Kristība attēlo mūsu aprakšanu un augšāmcelšanos ar Kristu....” (ll. lpp.)

3. “Kristība noskalo visus ārējos traipus un putekļus un tādā veidā ataino mūsu iekšējo šķīstīšanu...” (6. lpp.)

4. “Apustuļu darbu grāmatā sacīts, ka ļaudis likušies pat otrreiz kristīties, pēc tam kad bija tikuši skaidrībā par ticīgo ļaužu kristību.” (10. lpp.)
Dieva Vārds
1. Kristība glābj (1. Pēt. 3:21). Pāvils nebija atpestīts pirms kristības, bet gan pēc (Ap. d. 22:16). Skat. arī Ap. d. 2:38; Jāņa 3:3-5; Marka 16:15-16..

Vārds “kristīt” ir tulkojums no Jaunās Derības grieķu valodas vārda “baptizō”, kas nozīmē “iegremdēt”, nevis “apslacīt”. Skat. arī Mat. 3:13-16; Jāņa 3:23; Ap. d. 8:38-39; Rom. 6:3-5; Kol. 2:12. Kristība ir iegremdēšana Kristus nāvē (Rom. 6:3). Jēzus izlēja Savas glābjošās asinis pie krusta.

Kur tas rakstīts?

Protams, nedrīkst kristīt mazus bērnus, jo cilvēkam jābūt savai paša ticībai, ejot kristīties (1. Pēt. 3:21; Kol. 2:12; Gal. 3:26-27).

2. Kristība ir nomiršana grēkam, lai cilvēks dzīvotu atjaunotā dzīvē (Rom. 6:1-7; Kol. 2:9-12).

Kristība ir vecās dzīves nomiršana un jaunas, labākas dzīves sākums (Rom. 6:1-7; Kol. 2:9-12).

Kristība nav saukta par “ārēji redzamu zīmi” Dieva vārdā. Kristība ne tikai to attēlo, bet, sasaista cilvēku ar Jēzus Kristus nāvi, aprakšanu un augšāmcelšanos (Rom. 6:1-7; Kol. 2:12). Kristība ir Dieva darbs, nevis cilvēka darbs.
3. “... kas [kristība] tagad jūs glābj; tā nav miesas netīrumu mazgāšana, bet Dieva piesaukšana, lai gūtu skaidru sirdsapziņu caur Jēzus Kristus augšāmcelšanos....” (1. Pēt. 3:21)
4. Jā – skat. Ap. d. 19:1-5.
